
Mezőgazdasági funkciójú területek tájhasználatának vizsgálata távérzékelt adatok alapján 1984 és 2024 között

Kulcsszavak: Siklósi járás; mezőgazdaság; Landsat; K-means; Corine adatbázis
Az elmúlt évtizedek során a mezőgazdaság egyre kisebb részét teszi ki a GDP-nek és ezzel
együtt a mezőgazdasági területek száma is rohamosan csökkeni kezdett. Dolgozatomban
szeretném áttekintő jelleggel bemutatni a magyar mezőgazdaság történetét 1945-től napjainkig,
kiemelt fókusszal a foglalkoztatási szerkezet átalakulására az ágazat vonatkozásában.
Vizsgálatom geoinformatikai módszerekkel zajlott, melyben jelentős szerepe volt a Landsat
műholdcsaládnak. Az elemzés a K-means eljárással történt Corine adatbázis felhasználásával.
Kutatásom a mintaterülete a Siklósi járás, ami egy jelentős agrármúlttal rendelkező térség a
Dél-dunántúli régióban. Nagy segítséget jelentett a TeIR adatbázis, ahonnan a Siklósi-járás
foglalkoztatási, illetve a felszínborítottság adatait töltöttem le. Szintén nagy segítséget jelentett
az USGS.gov oldala, ahonnan a Landsat felvételeket tudtam letölteni és később a SNAP
program segítségével feldolgozni azokat. A járásról kiderül, hogy egy erősen agrárosodott
területről van szó, ahol viszonylag kevés változás következett be az elmúlt 34 év során.



